Det menneskelige øje er et magtfuldt instrument.
Vi kan se de mindste detaljer fra en bred synsvinkel.
Men øjet ser ikke det hele.
Der findes en anden verden, som vi ikke kan se.
Det er en usynlig verden, hvor skjulte kræfter agerer.
De styrer alt her på Jorden.
Teknologien kan åbne døren ind til denne verden.
Den kan afsløre gåder og vise os vores vidunderlige virkelighed.
Det er dagligdag. Vi ser en gade med huse, mennesker og biler.
Dér er naboens bil. Alt ser normalt ud.
Men vi ser ikke det hele.
Vi ser kun dele af det. Der foregår andre ting-
-som øjet ikke ser, men som er virkeligt.
Det fantastiske er, at vi kun ser en brøkdel-
-af en langt større virkelighed.
Vi kan få et glimt af denne usynlige verden-
-og se, hvordan den påvirker os.
Disse to mænd leder efter en dødelig kraft.
Denne findes overalt, men er komplet usynlig.
De sætter livet på spil for at finde den.
De gør mere end at sidde på helikopteren.
De skal tæt på en ledning med 500.000 volt.
Adrenalinen pumper tit. Det kan blive meget risikabelt.
De spiller ikke bare helte. De har en mission.
Disse højspændingsledninger er livsfarlige.
De er omgivet af et kraftfelt, som man ikke kan se.
Men man kan føle elektriciteten.
Det kan være livsfarligt.
Der kan man se! For første gang skal vi se den enorme kraft-
-som kan forvandle manden til et rynket æble.
Denne ledning afgiver kraftige elektriske udladninger-
-hvilket kunne tyde på en lækage.
Fænomenet kaldes for korona.
Hvad er det? Gennem ledningen løber der hundrede tusinder volt-
-hvilket skaber et elektromagnetisk felt.
Man kan ikke engang se det i dagslys.
Nu skal I se, hvor kraftigt det er.
Nu er jeg det højeste punkt her.
Det er jeg altså bare.
Feltet går gennem mig og ned i jorden.
Hvis jeg går et skridt væk, så sker der det her.
Der er ingen strømtilførsel.
Det elektriske felt er i stand til at tænde alle lysrørene.
Ledningerne er isolerede.
Ved en lækage bliver feltet meget stærkere.
Der kommer elektricitet i luften, og en koronaudladning opstår.
Jo kraftigere udladningen er, desto større er lækagen.
Hvis man intet gør, kan der opstå problemer-
-såsom strømsvigt, kortslutninger og endda brand.
Det skal repareres af denne mand.
Ledningen er på 500.000 volt. Hvad har han tænkt sig?
Javel. Han skal hænge i den.
De er beskyttet af deres dragter og manglen på jordforbindelse.
Helikopteren og ledningen er forbundet et kort øjeblik.
Det særlige kamera afslører koronaudladningerne.
Rotorerne bøjer og forstærker det elektriske felt.
På grund af ilten i luften opstår der en lysende udladning-
-som vores kamera kan opfange.
Men det er usynligt for det blotte øje.
Det er nok også bedst sådan.
Mændene er heldigvis gode venner.
Vi kender hinanden godt, og jeg følger hans bevægelser.
Hvis han ser til venstre, så styrer jeg mod venstre.
Vi behøver ikke at sige noget. Vi går bare i gang med arbejdet.
Jeg giver grønt lys, og så er vi klar.
Han mener, at han er klar til at sætte sig på ledningen-
-og afbryde forbindelsen til helikopteren.
Han befinder sig nu midt i koronaudladningen.
Så snart han har koblet sig fra...
...er der kun udladninger på ledningen.
Manden sidder faktisk på en højspændingsledning.
Koronaudladningerne er virkelige-
-men de hører til en verden, som vi ikke kan se.
Jeg har brug for den her.
Selv om vores syn er meget effektivt-
-kan vi kun opfatte et smalt lysspektrum.
Lys brydes, når det passerer gennem et prisme.
Det hvide lys er faktisk et spektrum af syv farver.
Rød, orange, gul-
-grøn, blå, indigo og violet er det synlige lysspektrum.
Disse syv farver findes i alt det lys, vi kan se.
Men er der noget bag det violette og det røde?
Vi kan ikke se det, men der er meget andet.
Lysspektret er meget bredere end det, som er synligt for os.
Det er ligesom tangenterne på et klaver. Disse syv toner-
-er farverne rød, orange, gul, grøn, blå, indigo og violet.
Vi kan altså kun se en oktav.
Men det er kun en brøkdel af hele lysspektret.
Det er 0,000000000001 procent.
Klaveret har mange flere toner, og lyset har mange bølgelængder-
-fra infrarødt til ultraviolet.
Men det er kun starten.
Vi kan kun se en oktav, hvorimod hele lysspektret-
-fra gamma- og røntgenstråler til radiobølger-
-svarer til et længere klaviatur.
Det er langt... meget langt.
Det fortsætter... og fortsætter...
...helt op til solen 150 millioner kilometer væk.
Det er et langt klaver.
I den store usynlige verden kan skindet tit bedrage.
Vores sol er en kilde til varme, liv-
-og håbet om en grillfest.
Set fra en anden vinkel får vi en helt anden sol.
I UV-lys bliver vores gode sol til en glødende og farlig ildkugle.
Denne optagelse viser gasser, der når op på en million grader-
-og enorme eksplosioner fra solens overflade.
Man kan se magnetfelterne, der skaber solpletter og storme.
Røntgenteleskoper afslører solens ydre atmosfære-
-der består af gasser, som er varmere end solen.
Røntgenstråler har forvandlet vores virkelighed.
Vi kan se tingene på en ny måde.
Røntgen er baseret på en basal egenskab ved lys.
Det synlige lys bliver afbøjet og rammer vores øje-
-hvor det opfanges af nethinden.
Hvis lyset forsvinder... ser vi ingenting.
Vi kan kun se gennem ting via et meget kraftigt lys.
Når man sætter en lommelygte op mod håndryggen-
-kan man næsten se knoglerne.
For at se dem tydeligt skal der et kraftigere lys til.
Det eneste lys, der kan det, er røntgenstråler.
Dette avancerede røntgenapparat kan noget helt utroligt.
Det har røntgensyn... og høj definition.
For første gang kan vi se gennem kroppen.
Vi kan studere alting i de mindste detaljer-
-fra en mand med tøj på til alle Jordens dyr.
En rotte kan nemt kravle op ad denne kæde.
Med røntgen kan man se, hvordan den mestrer det.
Den krummer ryggen i stedet for at bruge benene.
Det er rygraden, der bærer kropsvægten.
Det var sådan, at pesten ankom.
Vi kan også se nærmere på en kamæleon.
Det er den eneste øgle, der kan kravle på tynde grene.
De fleksible skuldre gør, at dens ben er indadrettede.
Der er vores mand igen.
Selv vagtler er spændende set med røntgenøjne.
Se! Den bærer på et æg.
Ved hjælp af røntgen kan vi studere en toptrænet atlet-
-såsom denne mand.
Vi kan sammenligne ham med dyrenes verden.
Vi mennesker klarer os, fordi vi er i stand til mange ting.
Rovdyrene har specialiseret sig.
De er bygget til at jage og dræbe.
I tror mig måske ikke, men katten er en dygtig gymnast.
Vi har svært ved at hoppe over to gange vores egen højde.
En kat kan falde mange meter ned-
-og lægge sig til at sove bagefter.
Nu kan vi forstå, hvad der sker.
Vores knæ og ankler har kun lidt støddæmpning.
Vores led kan ikke klare en hård landing.
Men katten er anderledes bygget.
De bruger ikke kun deres ører til at høre med.
Disse fungerer som gyroskoper.
Katte ved, hvad der er op og ned, og lander altid på benene.
Men den ægte forskel ligger i skelettets opbygning.
Denne unikke optagelse viser, hvordan katten fungerer.
Skulderleddet strækkes ud, og skulderbladet trækkes op.
Det går helt ud af kroppen.
Det er en perfekt støddæmper.
Det er også det eneste dyr, der sover i 18 timer om dagen.
Alt ville se anderledes ud, hvis vi havde røntgensyn.
Men der er flere usynlige verdener.
Efter det violette finder man det ultraviolette.
Vi kan ikke se det, men det kan visse dyr.
Dette er en markmus. Den markerer territoriet med urin.
Urinen har en særlig lugt, men vi kan ikke se den.
Markmusens urin indeholder nogle pigmenter-
-som reflekterer UV-lys.
Dette ligner en almindelig tot græs...
...men den er fyldt med lyspletter.
Jo friskere urinen er, desto tydeligere er lyspletterne.
Det afslører, hvornår musen kom forbi.
Det afslører også musens køn.
Men der er en hage ved det.
Markmusene kommunikerer-
-men et andet dyr er interesseret i samtalerne.
Tårnfalken elsker markmus.
Men den skal først finde dem.
Markmusen falder ind i sine omgivelser.
Den er meget svær at få øje på-
-selv for en rovfugl med tårnfalkens skarpe syn.
Tårnfalken kan desværre se ultraviolet lys.
Den kan se musens hule meget præcist.
Det er den direkte vej til et godt måltid.
Det ultraviolette lys spiller en stor rolle i dyrenes verden.
Ud over den have, som vi kan se-
-findes der en usynlig have med tegn og skjulte koder.
Disse skal lokke insekter til.
Insekter kan ikke se vores verden.
Men de kan se UV-lys.
Lad os se på bien, der samler pollen.
Bier samler pollen og bestøver samtidig blomsten.
Blomsterne har derfor lært at kommunikere med bierne-
-der ser noget helt andet end os.
Et HD-kamera kan vise os, hvordan bien ser haven.
Vi skal se blomsternes skjulte mønstre.
Disse er usynlige for os.
UV-lyset afslører nogle helt andre pletter-
-der ligner usynligt blæk.
Disse pletter består af såkaldte flavonoider.
For bierne fungerer de som en landingsbane-
-der fører dem direkte til blomstens nektar og pollen.
Men hvorfor kan vi ikke se disse ultraviolette bølger?
Svaret findes i udviklingen af...
...vores øje. Dette er fra en gris, hvis øjne er meget tætte på vores.
Det yderste lag hedder hornhinden.
Bag ved den... Jeg ved godt, det er ulækkert.
Bag ved hornhinden finder man en linse.
Den har til opgave at lukke lyset ind.
Men det er ikke det hele. Den fungerer også som filter-
-der beskytter øjet mod ultraviolet lys.
Tårnfalken har ikke noget filter, men de lever ikke så længe.
De lever ikke længe nok til at opleve skaderne.
Visse personer har ikke noget filter-
-og kan derfor se ind i den usynlige verden.
Alan Bradleys karriere afhænger af hans syn.
Som tv-ingeniør forvandler han den virkelige verden-
-til billeder på skærmen.
Jeg har altid været fascineret af lys.
Det er hele min verden.
Han blev opereret for grå stær og fik erstattet linsen i sit øje.
Det fik en mærkelig bivirkning.
Operationen var vellykket.
Men hans syn havde forandret sig.
Jeg stod i en butik med en kurv frugt og grønt.
Jeg gik op mod kassen.
Da han stod ved kassen, så Alan et underligt lysskær.
Han havde aldrig set noget lignende.
Det var som at få en knytnæve i ansigtet.
Det føltes som et elektrisk stød.
Alan så UV-lyset fra butikkens apparat-
-til at detektere falske sedler.
Øjets linse filtrerer UV-lyset fra.
Men Alans kunstige linse lod det slippe igennem.
Mit ene øje så et violet lys, der hvor de fleste ser et sort lys.
Mit andet øje så en farve, der lignede blåviolet neon.
Alan kan se verden på en helt anden måde.
Jeg ser de mest utrolige ting.
Jeg kan se farverne gennem regndråberne.
I regnbuer kan jeg se et bredt spektrum af alle mulige farver.
Det er en meget intens oplevelse.
Alan Bradleys operation ændrede hans syn-
-i en helt ekstrem grad.
I gamle dage var behandlingen mere primitiv.
Man fjernede simpelthen linsen.
Dette værk er af den franske maler Claude Monet.
Han er kendt for sine stærke farver.
Sent i livet fik Monet grå stær i sit højre øje.
Han accepterede at få linsen fjernet.
Hans malerier afslører, at hans farvesyn ændrede sig.
Dette malede han med venstre øje.
Med det andet øje så haven helt anderledes ud.
Farverne er blå og hvide.
Var han løbet tør for rød maling?
Måske kunne han også se det ultraviolette lys.
Når man studerer lysets fulde spektrum-
-kan man se en anden virkelighed.
Man kan se kattens skelet-
-og blomsternes skjulte koder.
Røntgen og UV-lys kan afsløre hemmelighederne.
Efter det røde lys i spektret finder man infrarødt.
Hvis vi kunne se det, ville vi få et andet syn på verden.
Dette er tydeligvis en skovbrand.
Ild er en utrolig ødelæggende kraft.
-Hundredvis af hjem... -Branden raser...
En rasende skovbrand er næsten umulig at slukke.
Det er meget uhyggeligt.
Jeg er beskyttet af min dragt.
Jeg kender pyroteknikerne.
Men ild er ødelæggende, og synet af det gør os bange.
Men vi kan ikke se det hele.
For at forstå ilden skal vi se det usynlige.
Inden denne gren bliver antændt-
-sker der noget, som vi ikke kan se.
I infrarødt lys ser det ud, som om den allerede brænder.
Vi kan se varmen stige, før der opstår flammer.
Men det afgørende sker rundt om grenen.
Luftens gasser antændes og sætter derefter ild til grenen.
Nu brænder den.
Man har tendens til at tro, at flammerne sidder på grenen-
-men så enkelt er det ikke.
Varmen får grenen til at afgive brændbare gasser-
-og disse gasser antændes, når de kommer i kontakt med ilt.
Flammerne er altså i luften omkring grenen.
Derfor spredes ilden så hurtigt.
De varme gasser antænder alt på deres vej.
Det er altafgørende at foregribe en skovbrand.
Vi flyver til venstre her og undersøger bakketoppen.
I Albertas vildmark flyver man hen over skoven-
-på jagt efter det mindste tegn.
Vi forsøger at fange branden, før den breder sig.
Det kan være et enkelt træ, og vi er nødt til at finde det.
Det er ikke just et afslappende job.
Det ville være nemmere at se det usynlige.
Her kommer dette insekt ind i billedet.
Det er en pragtbille. Når andre dyr flygter fra ilden-
-har den vandret langt for at opsøge den.
Den er i stand til at spore en ildebrand.
Dette er ganske almindelige træer.
Ser vi dem i infrarødt lys... står de i flammer.
Branden skjuler sig dybt inde i skoven.
Selv den mindste flamme indeholder infrarødt.
Tæt på føles det som varme.
Ild udsender infrarøde stråler på lang afstand.
Det infrarøde lys fra ilden rejser gennem rummet.
Pragtbillen opfanger det.
Den kan spore en brand på en afstand af 50 km.
Pragtbillen sporer det infrarøde lys-
-ved hjælp af to små organer.
De besidder hver cirka 70 sanser.
Forskerne er begyndt at imitere billens supersanser-
-for at opdage de første tegn på ild fra luften...
...og endda fra rummet.
Tusinder af kilometer over Jorden kan satellitterne-
-se skovbrande som lysende pletter.
Hvis brandvæsenet kunne styre den nye teknik-
-ville det lette deres arbejde.
Satellitovervågning er en god idé.
Det ville gøre os i stand til at rykke hurtigere ud.
Mennesket er omgivet af denne usynlige verden.
Hvis vi kunne se infrarødt, ville vores køkken blive en verden-
-fyldt med usynlige kræfter.
Dette er lufthvirvler, der opstår fra kropsvarmen.
Her skal vi se et æg blive til et spejlæg.
Æggets protein størkner ved 80 grader.
Det gør det hvide i spejlægget... hvidt.
Vi kan se et varmeelement gløde-
-men vi kan ikke se, at det udsender infrarødt lys.
Det udsender molekylet acetyl-tetrahydropyridin.
Det giver os ristet brød.
Vi kan riste, koge og stege-
-takket være det infrarøde lys.
Infrarødt og UV-lys er tætte på det synlige.
Hvis man rejser længere ud af lysspektret, kommer man-
-til nogle bølger, der har forandret verden.
Det er radiobølger. De er en del af lysspektret.
Da fysikeren Heinrich Hertz opdagede dem i 1857-
-blev han ikke særlig imponeret.
Han sagde følgende på tysk:
"Vi har fundet nogle elektromagnetiske bølger."
"De findes. Men de er helt ubruelige."
Mobiltelefoner, fjernsyn og radio-
-fungerer via noget, som er helt ubrugeligt.
Radiobølger har forandret verden.
De sender samtaler, musik, fotos og informationer gennem luften-
-på mange måder. Men vi kan ikke se eller mærke dem.
Derfor glemmer vi nemt, hvor grundlæggende de er.
Luften ser måske tom ud, men det er den slet ikke.
Vi ville blive forbavsede over, hvor fyldt luften faktisk er.
Heldigvis kan denne mand aflæse signalerne-
-så vi kan visualisere den usynlige verden.
Hallo? Ja...
Det er en menneskeskabt verden.
Naturlige radiobølger er sjældne. De opstår kun ved lynnedslag.
Men luften er fyldt med menneskets radiosignaler.
Vores mobiltelefoner er radiosendere.
Mikrobølgeovne og trådløse enheder fungerer med radiobølger.
Når vi åbner og låser bilen, er der radiobølger indblandet.
Der findes hundredvis af anvendelser.
Millioner af beskeder flyver konstant gennem luften.
Den tomme luft omkring os er fyldt med usynlige signaler.
Det er ikke så ringe for noget, som er helt ubrueligt.
Når vi ser disse ting, kan vi bedre forstå vores verden.
Det afslører universets gåder-
-og besvarer vigtige spørgsmål.
Der er ikke så meget at se på nattehimmelen-
-ud over stjerner og planeter.
Men det er en begrænset opfattelse-
-for virkeligheden er langt mere kompleks.
Det kan man kun se med et særligt instrument.
Teleskopet kan se det usynlige.
Teleskoper som disse har givet os en bedre indsigt.
Man kan se længere ud i rummet end med det blotte øje.
Sådan ser Mælkevejen normalt ud.
Teleskoperne kan se dem, men der er stadig sorte pletter.
Rummet er nemlig fyldt med støv-
-fra uddøde stjerner, og det blokerer udsynet.
Dette er grænsen for, hvad vi kan se-
-i den synlige del af spektret.
En ny generation af teleskoper-
-kan gøre Mælkevejen endnu mere synlig.
Radiobølger, gammastråler, røntgenstråler og infrarødt lys...
Det er ikke kun seje billeder. De kortlægger universet-
-som for eksempel denne region.
Det synlige spektrum viser en sky af gas.
I infrarødt lys kan man se en masse stjernemateriale.
Sådan ser det ud, når en stjerne fødes.
Fem, fyre, tre, to, en... Rumfærgen letter...
Rumalderen har gjort os i stand til at se længere ud.
Teleskoper rundt om Jorden kan se lys langt ude i rummet-
-såsom røntgen- og gammastråler.
Her er et almindeligt billede. Her er det set med røntgen.
Dette fantastiske billede viser en stjernes død.
Rummet er ikke tomt og stille. Det er voldsomt og dynamisk.
Dette er Jodrell Banks kontrolrum, som stadig er moderne.
Ud over den nye generation-
-har man bygget kæmpeteleskoper, der kan se endnu længere.
Disse skal studere universets største gåde:
Eksistensen af sorte huller.
Jeg vil ikke gøre nogen bange.
Men i følge visse teorier findes der et enormt sort hul-
-i midten af vores galakse.
Galaksen udviklede sig omkring det. Men hvordan finder man det?
Det lyder enkelt nok, men det er en stor udfordring.
Et sort hul udsender jo intet lys.
Det er definitionen af det usynlige.
Det er derfor svært at finde.
Medmindre man opfandt et kraftigere teleskop.
Det findes i Andesbjergene i Chile.
Via infrarødt lys kan man nu studere-
-et præcist punkt i rummet.
Man har opdaget nogle stjerner, der kredser om noget.
De kredser om en region af intethed.
Det er et supermassivt sort hul, millioner gange større end solen-
-lige midt i Mælkevejen.
Vi kan løse universets gåder ved at se det usynlige.
Vi kan se oprindelsen og fremtiden.
Vores sol er kun én stjerne blandt milliarder af andre.
Vores galakse er kun én ud af hundrede milliarder andre.
Jorden er måske lillebitte i det enorme univers.
Men set fra det usynlige spektrum-
-fra ultraviolet... til infrarød og længere ud...
...er vores Jord både vidunderlig og usædvanlig.
Næste gang du åbner døren, så husk på-
-at der er mere mellem Himmel og Jord.
Tak!
Rikke Schultz www.broadcasttext.com